VÕISTLUSJUHEND
Eesti meistrivõistluste III etapp autokrossis veoautodele ja I etapp veobagidele
Tapa 2006

Registreeritud Eesti Autospordi liidus 55/AK 

1. Võistluse koht, aeg, ajakava
1.1. Võistlus toimub pühapäeval 28. mail 2006. a Tapa autokrossirajal

1.2.Võistluse ajakava
8.00-9.30 - registreerimine, dokumentide kontroll, autode tehniline kontroll
9.30 võistlejate koosolek
9.40-10.50 treeningsõidud
11.00 – 11.45 kontrollsõidud
12.00 võistluste avamine
12.15 finaalsõidud
17.00 autasustamine
Täpne ajakava ja võistlussõitude tulemused ametlikul teadetetahvlil.

2. Võistluste organiseerimine ja juhtimine
2.1 Võistlused viiakse läbi vastavuses EAL Võistlusmäärustega autokrossis, kehtivate tehniliste tingimustega, Eesti MV Üldjuhendiga ja antud võistluse juhendiga.

2.2 Võistluse korraldaja Virumaa Autospordiklubi Plekikiisu, tel 56 640 014.
2.3.
Peakohtunik: Jaan Villak
Peaajamõõtja: Villu Teearu
Tehnilise komisjoni juht: Aivari Lepik
Võistluse direktor, rajameister: Mart Kork

3. Rada
3.1. Tapa krossirada, pikkus 1100 m, laius 10-16 m, stardis kuni 20 m. Sõidusuund päripäeva. Rajakatteks on kruus, paepinnas. Võistlusraja servad on tähistatud. EAL rajalitsents nr: 
	3.1.1 Võistlusrada on kivine. Korraldaja soovitab autode esiklaasid varustada kaitsva võrguga. Peakohtunik tuletab meelde, et vastavalt tehnilistele tingimustele peab esiklaas(id) olema turvaklaas(id). Esiaknana on keelatud kasutada staliniitklaase (karastatud, kileta, nn. “soolaklaas”). Esiklaasi purunemisel tohib sõitu jätkata vaid kaitseprillides.

4. Võistlusklassid
4.1. Veoautod GAZ-51/52
4.2. Veoautod GAZ-53
4.3. Veobagid GAZ-51
4.4. Veobagid GAZ 53

5.Osavõtjad, osavõtumaks, registreerumine
5.1 Osavõtjad peavad esitama kehtiva EAL või LAF sõitjalitsentsi, auto tehnilise kaardi, EAL või LAF registreerijalitsentsi ning täidetud osavõtuavalduse.

5.2 Osavõtumaks 400 EEK. Tasumine kohapeal sularahas.

6. Võistluste käik
6.1 Võistluste käik vastavalt üldjuhendile EMV VEOAUTOKROSSIS 2006. a. 

7. Start
7.1 Stardi paigutus 2-3-2-3-2. Stardisignaal antakse fooriga.

7.2 Valestartijat karistatakse 10 sekundilise peatusega boksis esimese kolme ringi jooksul.

7.3 Võistlejaid informeeritakse finišini jäänud ringide arvust eritahvlitega.

8. Protestid
8.1 Proteste võib esitada võistluste peakohtunikule vastavalt EAL Võistlusmäärustikule 15 min jooksul pärast mitteametlike tulemuste avaldamist teadetetahvlil. Protestimaks 1000 EEK, auto lahtivõtmisel 3000 EEK.

9. Autasustamine
9.1 Igas masinaklassis autasustatakse kolme paremat. Esimest kohta autasustatakse karika, medali ja esemelise auhinnaga, teist ja kolmandat kohta medali ja esemelise auhinnaga.
Juhul, kui samas masinaklassis startis viis või vähem võistlejat, võib korraldaja autasustada ainult võitjat. 

9.2 Autasustamine toimub võistluspaigas 30 minutit pärast võistlustulemuste avaldamist ametlikul teadetetahvlil.

10. Vastutus ja kindlustus
10.1 EAL ja võistluste korraldajad ei vastuta võimalike õnnetuste ja nende tagajärgede eest.